वन कर्मियों ने लौटाए बस्ते, अफसर-कर्मी अनिश्चितकालीन हड़ताल पर | वन कर्मियों ने लौटाए बस्ते, अफसर-कर्मी अनिश्चितकालीन हड़ताल पर - Burhanpur News,बुरहानपुर न्यूज़,बुरहानपुर समाचार
वन कर्मियों ने लौटाए बस्ते, अफसर कर्मी अनिश्चितकालीन हड़ताल पर
वन कर्मियों ने लौटाए बस्ते, अफसर-कर्मी अनिश्चितकालीन हड़ताल पर
Burhanpur News - भास्कर संवाददाता | बुरहानपुर जिले के आठ वन परिक्षेत्र के 180 नाकेदार, वन रक्षक, डिप्टी रेंजर ने बुधवार को वन मंडल...
जिले के आठ वन परिक्षेत्र के 180 नाकेदार, वन रक्षक, डिप्टी रेंजर ने बुधवार को वन मंडल अधिकारी कार्यालय में बस्ते लौटाकर गुरुवार से 400 अफसर-कर्मियों के साथ अनिश्चितकालीन हड़ताल जाने का निर्णय लिया है। जिस कारण 1.80 हेक्टेयर जंगल की सुरक्षा नहीं होगी।
वन कर्मचारी संघ जिला अध्यक्ष शेख जलील ने बताया 20 मई तक शासन ने समय मांगा था। लेकिन सरकार की ओर से मांगों को लेकर कोई निर्णय नहीं लिया गया। ऐसे में 24 मई प्रांतीय आह्वान पर अनिश्चितकालीन हड़ताल पर जाने का निर्णय लिया है। जिसके तहत आठ रेंज के 400 वन रक्षक, वन पाल, उप वन क्षेत्रपाल, वन परिक्षेत्र अधिकारी, कम्प्यूटर ऑपटरेटर, स्थायी कर्मी हड़ताल पर चले जाएंगे। वन कर्मियों की मांगे है कि समयमान-वेतनमान बढ़ाया जाए। शस्त्रबल का दर्जा देकर पुलिस के समान लाभ दिलाए। उन्हीं की तरह 13 महीने का वेतन दिया जाए। हड़ताल के लिए डीएफओ से अनुमति मांगी है। लेकिन उनकी अनुपस्थिति के कारण अनुमति नहीं मिल पाई।